Αγαπημένοι μας μαθητές γεια σας ,

ελπίζουμε να είστε όλοι καλά εσείς και οι οικογένειές σας.

Σας στέλνουμε κάποιες ασκήσεις πάνω στα κλάσματα για να θυμηθούμε και λίγο τα παλιά!!

Με αγάπη!!!!!

Οι μαθηματικοί σας: Κα Γιαννακούρα Παναγιώτα : pangiannakoura@gmail.com

 Κα Μαρίνου Μαργαρίτα: ritamarinou2@gmail.com

**ΕΠΑΝΑΛΗΠΤΙΚΕΣ ΑΣΚΗΣΕΙΣ ΣΤΟ ΚΕΦΑΛΑΙΟ ΤΩΝ ΚΛΑΣΜΑΤΩΝ**

**ΑΣΚΗΣΗ1**

Σε μια πόλη υπάρχουν τρία γυμνάσια , από τα οποία το 1ο και το 2ο έχουν αντίστοιχα τα $\frac{2}{5} $και το $\frac{1}{3}$ του συνόλου των μαθητών της πόλης .Αν το 1ο γυμνάσιο έχει 240 μαθητές , να βρείτε πόσους μαθητές έχει κάθε ένα από τα άλλα δύο.

 **ΑΣΚΗΣΗ2**

Μια ταινία την παρακολούθησαν 360 θεατές. Από αυτούς τα $\frac{3}{5}$ ήταν γυναίκες, τα $\frac{3}{10}$ ήταν άντρες και τα υπόλοιπα παιδιά. Να βρείτε πόσες γυναίκες , πόσοι άντρες και πόσα παιδιά παρακολούθησαν την ταινία.

 **ΑΣΚΗΣΗ3**

Ο πατέρας του Νίκου πληρώνει ενοίκιο 360 € και τα χρήματα αυτά αποτελούν τα $\frac{2}{9}$ του μισθού του. Α) Πόσος είναι ο μισθός του; Β) Αν για αγορές στο super market ξοδεύει το $\frac{1}{5}$ του μισθού του πόσα χρήματα ξοδεύει στο super market;

**ΑΣΚΗΣΗ4**

Από ένα περιβόλι τα $\frac{3}{8}$ φυτεύτηκαν με φασόλια ,τα $\frac{2}{5}$ με πιπεριές και τα υπόλοιπα με πατάτες .Τι μέρος του περιβολιού φυτεύτηκε με πατάτες;

**ΑΣΚΗΣΗ5**

Αν τα $\frac{7}{12}$ μιας δεξαμενής χωράνε 5740 λίτρα νερό , πόσα λίτρα χωράνε τα

$ \frac{5}{6}$ της δεξαμενής **;**

**ΑΣΚΗΣΗ6**

Να γίνουν οι παρακάτω πράξεις :

Α =$ \frac{5}{6 }+ \frac{ 3 }{4}- \frac{1}{ 2}$ Β = ($ \frac{5}{8}+ \frac{1}{9} )+( \frac{3}{9}+ \frac{3}{8}$ )

Γ =$ \frac{8}{9} · \frac{5}{7}$ Ε = ( $\frac{3}{4}+ \frac{1}{2} )· \frac{1}{3}$ ΣΤ = ( $\frac{1}{2}+ \frac{2}{3}- \frac{3}{4} ): \frac{5}{2}$

**ΑΣΚΗΣΗ7**

Να γίνουν οι πράξεις στα παρακάτω σύνθετα κλάσματα και έπειτα να τα μετατρέψετε σε απλά :

Α = $\frac{\frac{5}{2} - \frac{4}{3} }{\frac{3}{5} + \frac{1}{4}}$ Β = $\frac{7}{6}$ +$ \frac{1+ \frac{1}{3 } : 2}{2- \frac{2 }{3 } : \frac{4}{5}}$ **Απ. Α =**$ \frac{70}{51}$ **, Β =** $\frac{13}{6}$

Περιμένουμε λοιπόν τις απαντήσεις σας.

Σας ευχόμαστε καλή δουλίτσα!!

*Για διασκέδαση…..*

**Γρίφος : Τα μπιφτέκια**

Κάποιος θέλει να ψήσει τρία μπιφτέκια σ' ένα μπάρμπεκιου που χωράει μόνο δύο. Χρειάζονται 5 λεπτά για να ψηθεί η κάθε πλευρά του μπιφτεκιού, οπότε υπολογίζει πως χρειάζεται 10 λεπτά για να ψήσει τις δύο πλευρές των δύο πρώτων μπιφτεκιών και άλλα 10 για να ψήσει το τρίτο. Μήπως υπάρχει κανένας συντομότερος τρόπος;

 **Γρίφος : Χαμένο Ευρώ**

Τρεις φίλοι μπαίνουν σε ένα ψητοπωλείο και στο τέλος ο λογαριασμός τους είναι 30€. Τον μοιράζουν και δίνει 10€ ο καθένας. Φεύγοντας, τους προλαβαίνει ο υπάλληλος και τους λέει πως έκανε λάθος και ο λογαριασμός είναι 25 και όχι 30 € και γι' αυτό τους επιστρέφει 5 € ρέστα. Αυτοί αφού δεν μπορούν να μοιράσουν τα 5 € στα τρία, παίρνουν ο καθένας από 1 € και δίνουν 2€ φιλοδώρημα στον υπάλληλο για την καλή του πράξη. Στο τέλος όμως σκέφτονται: Έδωσε ο καθένας μας 10€ και πήρε ένα πίσω, άρα 9 €. Τρεις φορές το 9 μας κάνει 27 και 2€ για το φιλοδώρημα, 29. Τι έγινε το ευρώ;